stanford-oval/wikipedia huggingface dataset:
זדנק אורבנק
קורות חיים

אורבנק למד פילוסופיה באוניברסיטת קארל בפראג ולאחר מכן היה עורך בהוצאה לאור. הוא היה חבר בקבוצה ליברלית, חסידת ההשכלה, קבוצה שהתכנסה סביב המשורר קמיל בדנר (אנ') וכללה יהודים רבים.
קורות חיים > בתקופת מלחמת העולם השנייה

עם הקמת גטו טרזיינשטט בסוף 1941 נעצרו רבים מחבריו היהודים של אורבנק וגורשו לטרזיינשטט. אורבנק יזם משלוחי מזון לגטו. חבריו הלא-יהודים בפראג הסכימו לתרום ממכסות מזונם למטרה זו. אחד מחבריו שהיה בעל חווה, תרם מוצרי מזון אף הוא. אשתו של אורבנק, ורה, אפתה מאפים ליהודים אלה. בשנת 1942 החביא אורבנק זוג יהודים בביתו, עם בתם, למשך שלושה שבועות, עד שעברה המשפחה למסתור אחר.
בינואר 1945 הוצעדו אסירי מחנה קורצבך מאזור הגנרלגוברנמן שבפולין למחנה הריכוז גרוס-רוזן בצעדת מוות. מספר נשים נמלטו מצעדה זו והגיעו לפראג. אחת מהן, אניטה פשמסלרובה (Přemslerová), נפגשה עם מכר שלה מגטו טרזיינשטט. חבריו, מחוג הסופרים שהתקבץ סביב בדנר, הציעו לה לפנות לאורבנק. אורבנק קיבל אותה לביתו ללא היסוס, הסתיר אותה אף על פי שעונש מוות הוכרז על כל מסתיר יהודים, והעניק לה מזון ותמיכה רגשית. פשמסלרובה נותרה בביתו עד השחרור.
קורות חיים > לאחר המלחמה

לאחר המלחמה הפך ביתו של אורבנק לתחנת מעבר עבור ניצולי שואה רבים שחיכו להזדמנות ולאישור מהרשויות לחזור לבתיהם. הוא שב לעבוד בתור עורך בהוצאה לאור ולאחר מכן עבד במשרד המידע הצ'כי, בחברת הסרטים הלאומית הצ'כית ובתור מזכיר בוועדת הדרמטורגיה הרשמית הצ'כית. אחרי 1957 היה מתרגם וכותב מאמרים עבור העיתונות הצ'כית בנושאי תיאטרון. אחרי 1968 נאסר עליו להמשיך לכתוב. הוא המשיך לפרסם, אך כתביו הופיעו כשחבריו חתומים עליהם בתור המחברים. הוא המשיך לפרסם בעיתוני סאמיזדאט ובעיתוני גולים. בשנת 1977 היה אורבנק מהחותמים על צ'רטר 77 (אנ').
בעבודתו כמתרגם תרגם בעיקר ספרות אנגלית קלאסית (בכלל זה יצירות של דיקנס, שייקספיר וג'יימס ג'ויס).
אורבנק היה ידידו של ואצלב האוול. לאחר מהפכת הקטיפה התאפשר לאורבנק לפרסם בגלוי והוא מונה לרקטור באקדמיה לאמנויות הבמה של פראג.
הכרה

בשנת 1992 הכיר יד ושם באורבנק בתור חסיד אומות העולם.
זן ואמנות אחזקת האופנוע

| --- | --- |

 מידע כללי
 מאת:  רוברט מ. פירסיג
 שפת המקור:  אנגלית
 סוגה:  רומן פילוסופי, רומן אוטוביוגרפי 
 מקום התרחשות:  ארצות הברית 
 הוצאה
 הוצאה:  William Morrow & Company
 תאריך הוצאה:  אפריל 1974
 סדרה
 הספר הבא:  ליילה: חקירה על אודות המידות 
 קישורים חיצוניים
 הספרייה הלאומית:  002672470, 001273174
 
זן ואמנות אחזקת האופנוע: מסע בעקבות ערכים (באנגלית: Zen and the Art of Motorcycle Maintenance: An Inquiry into Values) הוא ספרו הראשון של רוברט מ. פירסיג, בו הוא בוחן את מושג האיכות.
הספר נמכר בלמעלה מארבעה מיליון עותקים ב־27 שפות ותואר על ידי המבקרים כאחד מספרי הפילוסופיה המרתקים ביותר. לפני פרסומו נדחה הספר על ידי 121 מוציאים לאור.
זקאזיק

| --- | --- |

מסגד בעיר
 מדינה:  מצרים מצרים
 מחוז:  א-שרקיה
 תאריך ייסוד:  1830
 שטח:  14 קמ"ר
 גובה:  16 מטרים
 אוכלוסייה:  ‏
  ‑ בעיר:  460,501 (1 ביולי 2023)
  ‑ צפיפות:  32,823 נפש לקמ"ר (1 ביולי 2023)
 קואורדינטות:  30°34′00″N 31°30′00″E﻿ / ﻿30.566666666667°N 31.5°E﻿ / 30.566666666667; 31.5 
 אזור זמן:  UTC +2
  מפת מיקום  מפה מפורטת   (למפת מצרים מוגדלת) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםזקאזיק(למפת מצרים רגילה) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםזקאזיק  he tabBackground:;tabBorder:#aaa;defaultTab:0;
זקאזיק (בערבית: الزقازيق, תעתיק: אלזקאזיק; בקופטית: ϫⲱⲕⲉϫⲓⲕ) היא בירת מחוז א-שרקיה במצרים התחתונה. לפי אומדן רשמי מתאריך 1 ביולי 2023 אוכלוסיית העיר מנתה 460,501 בני אדם. זקאזיק היא מרכז המסחר בכותנה ובדגן במצרים. בעיר נמצאים סוחרים אירופאים רבים.
גאוגרפיה

העיר ממוקמת בחלק המזרחי של דלתת הנילוס כ-60 ק"מ צפון-מזרחית לבירה קהיר. בעיר מוזיאון ארכאולוגיה קטן שנקרא מוזיאון עורבּי (על שם אחמד עורַבּי). אוניברסיטת זקאזיק, אחת מהאוניברסיטאות הגדולות במצרים ממוקמת גם היא בעיר, ובה פקולטות שונות לסוגי אומנויות ומדעים שונים.
אוניברסיטת זקאזיק הוקמה בשנת 1970 כסניף של אוניברסיטת עין שאמס והייתה האוניברסיטה השביעית שהוקמה במצרים. יש בה פקולטות לחקלאות, סחר, רפואה וטרינרית, רפואה אנושית, חינוך ומדע. מטרתו היא להפוך לאוניברסיטה ציבורית מצרית מכובדת ויש לה תוכניות לבנות ולהתרחב למרכז ללימודי תואר שני.
הערות שוליים

↑  Egypt: Governorates, Major Cities & Towns - Population Statistics, Maps, Charts, Weather and Web Information, citypopulation.de
↑  Ahmed Orabi's house to become a museum after restoration - Islamic - Heritage - Ahram Online, english.ahram.org.eg
↑  Zagazig University | World University Rankings | THE, timeshighereducation.com
| --- | --- |
בקרת זהויות :  NLI: 987007539186405171  GND: 4528784-3  LCCN: n84129670  MusicBrainz: 3af865ca-6925-4516-bc82-1ce9cc6beb01  SUDOC: 203345622  VIAF: 134919171   WorldCat (עם VIAF): 134919171 
ערך זה הוא קצרמרבנושא יישובים במצרים. אתם מוזמנים לתרום לוויקיפדיה ו.
חבורה למחצה שאינה קומוטטיבית בשום מקום

במתמטיקה, חבורה למחצה שאינה קומוטטיבית בשום מקום היא חבורה למחצה S כך שלכל a ו-b ב-S, אם ab = ba אז a = b. חבורה למחצה S אינה קומוטטיבית בשום מקום אם ורק אם כל שני איברים של S הם הופכיים זה לזה (במובן החלש).
אפיון של חבורות למחצה שאינן קומוטטיביות בשום מקום

חבורות למחצה שאינן קומוטטיביות בשום מקום ניתן לאפיון בכמה דרכים שונות. אם S היא חבורה למחצה, התנאים הבאים שקולים:
S אינה קומוטטיבית בשום מקום.
S היא רצועה מלבנית.
עבור כל a ו- b ב-S, מתקיים: aba=a.
עבור כל a, ‏b ו- c ב-S, מתקיים: a²=a וגם abc=ac.
זירת עבירה

חוקרי מחלקת החקירות הפליליות של צבא ארצות הברית בוחנים זירת פשע
זירת עבירה היא מרחב שבתוכו התבצעה עבירה פלילית או שיש חשד שהתבצעה בו, והוא עשוי להכיל ממצאים שיש בהם כדי לסייע בחקירת העבירה, בקביעת זהות האחראים לה והרשעתם במסגרת משפט פלילי. הגדרת מתחם כזירת עבירה נותנת למשטרה סמכויות חריגות לטיפול במתחם. סמכויות אלה משפרות באופן ניכר את הסיכוי לאיתור מלוא הממצאים המרשיעים שבזירה ואת תיעודם המלא והתקין מבחינת דיני הראיות.
גבולות זירת עבירה

זירת עבירה יכולה להימצא בכל מרחב שהוא - תחת כיפת השמיים, בתוך מבנה או בתוך חפץ כלשהו (למשל כלי רכב או מכולה). גבולותיה של זירת עבירה נקבעים על פי מהות העבירה שהתבצעה בה ויתר הנסיבות הרלוונטיות לאותו מקרה. שטח הזירה יכול להיות החל מקטן מאוד ועד לנרחב ביותר. כך למשל, זירת העבירה המתייחסת לעבירה של פריצה לכלי רכב עשויה שלא להשתרע מעבר לכלי הרכב ולסביבתו המיידית. לעומת זאת, בפיגוע לוקרבי נחתו שרידי המטוס שהתרסק ותכולתו על פני שטח של עשרות קילומטרים מרובעים, אשר כולו היווה בשל כך את זירת העבירה באותו מקרה.
קביעת גבולות זירת עבירה נעשית בתחילת החקירה הפלילית בקשר לעבירה שנעשתה בה. במהלך החקירה מאותרות לעיתים נקודות המרוחקות מזירת העבירה הראשונית שיש בהן ממצאים החשודים כקשורים לעבירה שבזירה הראשונית (לדוגמה – מכולת אשפה שבה נמצאו בגדים או כלי נשק, שיש חשד שמבצע העבירה השליך אותם בה) והן עשויות להיות מוגדרות אז כשלעצמן כזירות עבירה.
הממצאים בזירת עבירה

ממצא בזירת עבירה יכול להיות מורכב מכל חומר שהוא, כולל חומר אורגני, כגון גופות בני אדם או בעלי חיים, רקמות שלהם, טיפות דם (הניתנים לגילוי על ידי לומינול) או חלקי צמחים. הוא יכול להיות אובייקט בכל גודל וסוג שהוא – לדוגמה מרכב של מטוס שהתרסק, כלי רכב, חפצים ככלי נשק חם או נשק קר או ביגוד ועד לחלקיקים מיקרוסקופיים. חפצים גדולים יותר יכולים לשאת על גביהם אובייקטים שהם כשלעצמם בגדר ממצאים – כגון טביעות אצבע, חלקיקי קרקע או סיבים.
האיתור, הזיהוי והאיסוף של חלק מן הממצאים המצויים בזירת עבירה הוא פשוט יחסית ואיננו דורש מומחיות מיוחדת, אם כי הטיפול בהם חייב להיעשות באופן שתישמר שלמותם וערכם הראייתי לא ייפגם. איתורם ואיסופם של ממצאים אחרים, בפרט אלו שקנה המידה הפיזי שלהם הוא קטן, מצריכים מאמץ והכשרה גדולים יותר ואמצעים רבים יותר.
הטיפול בזירת עבירה

הטיפול בזירת עבירה נעשה בדרך כלל על פי נהלים מקצועיים קבועים. התכלית של אלו היא מניעת האפשרות שממצאים הנמצאים בזירה ייעלמו או ייפגעו, בכוונה או ברשלנות. הנהלים גם מיועדים להביא לכך שכל הממצאים יאותרו, יתועדו כנדרש וייאספו בשלמותם.
ראשית נסגרת זירת עבירה בשלב מוקדם ככל האפשר וגבולותיה מסומנים בהתאם – על ידי סרטי סימון, שלטים או מכשולים פיזיים. מאותו רגע מוגבלת הכניסה לזירה רק למי לאלו שכניסתם אליה היא חיונית – כמו חוקרי העבירה, אנשי כיבוי אש, צוותים רפואיים שהגיעו לטפל בפצועים הנמצאים בה, או אנשי שירות שתפקידם להוביל מן הזירה גופה או גופות אדם הנמצאות בה.
בהמשך וכאשר התנאים הפיזיים בה מאפשרים זאת - למשל לאחר שכובתה שרפה שבערה בה - נסרקת זירת עבירה לאיתור ממצאים הקשורים לעבירה שנעשתה בה (או שיש חשד שנעשתה בה) ואובייקטים העשויים לשאת עליהם ממצאים שכאלו, והם נאספים. כאמור, חלק מן הממצאים ניתן להיאסף על ידי חוקרי המשטרה האחראים על החקירה בזירה. האחרים יאותרו וייאספו על ידי חוקרי זיהוי פלילי. כל הממצאים נארזים בהתאם לנהלים קבועים על מנת לשמור על שלמותם.
איתור ואיסוף חלק מן הממצאים עשוי לדרוש שימוש בציוד מיוחד שפותח לשם כך ונמצא בשימוש שוטף של חוקרי הזיהוי הפלילי. כך, איסוף ממצאים תוך שימוש בכפפות הוא בגדר חובה, על מנת שלא לטשטש טביעות אצבעות הנמצאות על גביהם או להותיר עליהם טביעות אצבעות של החוקרים. לעיתים יש צורך שהחוקרים ייכנסו לזירה לאסוף ממצאים כשהם לבושים בבגדים מיוחדים, המיועדים למנוע את האפשרות שהם יחדירו לזירה חלקיקים וסיבים שמקורם מחוץ לה.
איסוף הממצאים מצריך גם תיעוד מדויק של הנקודות בזירת העבירה שבה הם התגלו קודם להזזתם מהן. הדבר דרוש על מנת להבהיר את ההקשר של הימצאותם שם ואת משמעותו לחקירת העבירה שנעשתה בזירה. תיעוד זה נעשה על ידי החוקרים באמצעות צילומים ורישומים. אלו עשויים לשמש כשלעצמם כראיות משפטיות מאוחר יותר.
מרבית הממצאים הנאספים הזירה ואובייקטים ממנה העשויים להכיל ממצאים מועברים לבדיקה, לניתוח ולהערכה במעבדות הזיהוי הפלילי.
על מנת שלא לפגוע בערכם הראייתי המשפטי של הממצאים יש לשמור לגביהם על "שרשרת הראיות". משמעותו של מונח זה היא שמרגע היאספם חייבים הממצאים להימצא תחת פיקוח של אנשי המשטרה או השירות החוקר את העבירה, וכל העברה שלהם ממקום למקום – מהזירה למעבדה, למחסן ראיות או לבית משפט, לדוגמה – חייבת להיות מתועדת וחתומה על ידי אדם המוסמך לכך. אם נשברה שרשרת הראיות – למשל אם הממצאים אבדו והתגלו לאחר זמן – מתעוררת האפשרות שהממצאים שונו בכוונה או ברשלנות. מצב שכזה עשוי להוביל לפסילתם מלשמש כראיה משפטית או לגרוע ממשקלה. על רשויות החקירה, המחזיקות פיזית בממצאים, מוטלת החובה לשמור על שרשרת הראיות לגביהם על מנת למנוע אפשרות שכזו.
הערות שוליים

↑  איסוף הממצאים בזירת עבירה עשוי לסייע גם במניעת עבירות אחרות הקשורות בעבירה שהתבצעה באותה זירה. לדוגמה, איסוף ממצאים מזירה שבה נעשה מעשה חטיפה עשוי לסייע באיתור מקום הימצאם של החטופים ושחרורם בשלום.
| --- | --- |
בקרת זהויות :  GND: 4121759-7
ז'ולי פאייט

| --- | --- |
ז'ולי פאייט
ז'ולי פאייט
 לידה:  20 באוקטובר 1963 (בת 60) מונטריאול, קנדה
 מידע כללי
 בשירות:  אסטרונאוטית בשירות סוכנות החלל הקנדית
 לאום:  קנדה קנדה
 השכלה:  אוניברסיטת מקגיל (1986)  אוניברסיטת טורונטו (1990)  UWC Atlantic College  Collège Regina Assumpta 
 עיסוק בעבר:  מהנדסת אווירונאוטיקה
 עיסוקים נוספים:  מנהלת משרד האסטרונאוטים בסוכנות החלל הקנדית
 תקופת השירות:  1992 – יולי 2013 (כ־21 שנים)
 זמן שהייה בחלל:  25 יום 11 שעות 57 דקות
 ביוגרפיה בנאס"א:  ז'ולי פאייט באתר נאס"א (באנגלית)
 משימות
 STS-127 STS-96
 , 
 עיטורים
 קצינה במסדר קנדה  עמית החברה המלכותית של קנדה (2019)  מדליית השירות המצוין של נאס"א (2010)  שותף במסדר קנדה  אביר המסדר הלאומי של קוויבק (2000)  דוקטור לשם כבוד מאוניברסיטת לאוול  דוקטור לשם כבוד מאוניברסיטת אלברטה  מדליית נאס"א לטיסה בחלל  דוקטור לשם כבוד מאוניברסיטת קונקורדיה  דוקטור לשם כבוד מאוניברסיטת קולומביה הבריטית  דוקטור לשם כבוד מאוניברסיטת אוטווה 
 
ז'ולי פאייט (בצרפתית: Julie Payette, נולדה במונטריאול קנדה, ב-20 באוקטובר 1963) היא אסטרונאוטית, מהנדסת ואשת עסקים, ששימשה כמושלת הכללית של קנדה, ה-29 במניין מאז איחוד קנדה. היא השתתפה בשתי טיסות של מעבורת החלל, STS-96 ו-STS-127, במהלכן שהתה בחלל כ-25 ימים.
השכלה וקריירה מוקדמת

פאייט נולדה באוקטובר 1963 במונטריאול. היא למדה בבתי הספר מונט-סנט-לואיז ורג'ינה אסומפטה ובשנת 1982 סיימה את התיכון בפנימייה יוקרתית בוויילס, השייכת לרשת ה-United World Colleges.
בוגרת תואר ראשון בהצטיינות בהנדסת חשמל מאוניברסיטת מק'גיל במונטריאול ב-1986, ולאחריו השלימה תואר שני בהנדסת מחשבים באוניברסיטת טורונטו, בשנת 1990.
בין השנים 1986–1988 עבדה פאייט בהנדסת מערכת עבור IBM בחטיבת ההנדסה בקנדה. בתחילת 1991 הצטרפה למחלקת התקשורת והמדע במעבדת IBM בציריך, שווייץ במינוי של מדען מבקר לשנה. בשנת 1992, לאחר חזרתה לקנדה, הצטרפה לקבוצת מחקר של בל-נורת'רן במונטריאול שחקרה ופיתחה מערכת זיהוי דיבור אוטומטית.
במהלך השנים 1988–1992 שרה במסגרת מקהלת מוזיקת הבארוק הקנדית טפלמוזיק (Tafelmusik).
כאסטרונאוטית

פאייט נבחרה כאסטרונאוטית של סוכנות החלל הקנדית ביולי 1992, אחת מארבעה מתוך 5,330 מועמדים.
בשנת 1993 ייסדה את קבוצת העבודה לשילוב פעילות אנושית ורובוטית במסגרת תוכנית האסטרונאוטים הקנדית, ושימשה כמומחה טכני לקבוצת המחקר של נאט"ו במסגרת זיהוי ועיבוד קול.
לאחר האימונים וההכשרה הראשונית, עבדה כיועצת הנדסית למערכת השירות הרובוטית הניידת (שהחלק העיקרי בה הוא קנדארם2, הזרוע הרובוטית המהווה חלק מתרומת סוכנות החלל הקנדית לפיתוח תחנת החלל הבינלאומית).
במהלך האימונים וההכנות לטיסתה לחלל, היא למדה והשיגה רישיון טיס מסחרי וצברה 120 שעות כמפעיל מחקר במטוס מחקר עם ניסויי מיקרו-כבידה. בפברואר 1996 הוכשרה כטייסת על מטוסי סילון על מטוס האימונים של חיל האוויר הקנדי CT-114 Tutor. במהלך אימוניה בבסיס חיל האוויר הקנדי במוס ג'ו שבססקצ'ואן צברה למעלה מ-1,300 שעות טיסה ובתוכם כ-600 שעות טיסה על מטוסי סילון מתקדמים.
באפריל 1996 הוכשרה לצלילת מים עמוקים עד לחץ של 1 אטמוספירה.
באוגוסט 1996 עברה למרכז החלל ג'ונסון כדי להתחיל את האימונים כמומחה משימה לטיסת חלל במעבורת. לאחר שנת אימונים הוקצתה לעבוד על מערכת השירות הרובוטית, וסיימה את האימונים כאסטרונאוטית באפריל 1998.
בין השנים 1999 ודצמבר 2002 מונתה פאייט לייצג את האסטרונאוטים בדיוני פיתוח תחנת החלל הבינלאומית יחד עם סוכנות החלל האירופאית וסוכנות החלל הרוסית. במסגרת תפקידה היא פיקחה על פיתוח נהלים, אימות מכשירים וציוד שנועד לתחנת החלל הבינלאומית ושימוש האסטרונאוטים.
פאייט השתתפה בטיסות המעבורת STS-96 ו-STS-127 במהלכן שהתה במצטבר 25 ימים, 11 שעות ו-57 דקות בחלל.
כאסטרונאוטית > STS-96

פאייט טסה על מעבורת החלל דיסקברי בטיסת STS-96 בין התאריכים 27 במאי - 6 ביוני 1999. במהלך המשימה, הצוות ביצע את המפגש הידני הראשון של המעבורת לתחנת החלל הבינלאומית והביא אספקה וציוד במסה של למעלה מ-4 טון. פאייט שימשה כמומחית משימה, כאשר תפקידה היה לתפעל את הקנדארם, הזרוע הרובוטית מתחנת החלל. פאייט הייתה הקנדית הראשונה אשר השתתפה בפעילויות הרכבת תחנת החלל הבינלאומית. משימת הדיסקברי נמשכה 9 ימים, 19 שעות ו-13 דקות.
כאסטרונאוטית > STS-96 > STS-127

בפברואר 2008, הכריזה נאס"א על צוות טיסת המעבורת החלל אנדוור, ופאייט שובצה להיות המובילה בהפעלת הזרועות הרובוטיות במהלך המשימה מתוך תחנת החלל והמעבורת. טיסת STS-127 התקיימה בין התאריכים 15–21 ביולי 2009, ובזמן עגינתה בתחנת החלל, שהה בתחנה האסטרונאוט הקנדי רוברט ת'ריסק, שהיה חלק ממשלחת 20 לתחנת החלל. בזמן ביקורה בתחנה הייתה זו הפעם הראשונה ששני קנדים שהו בתחנה בו זמנית.
כחלק מהפריטים האישיים שהביאה, בחרה לייצג את ההיסטוריה של קנדה. בין השאר, פאייט הביאה סוודר של המונטריאול קנדיאנס החתום על ידי מוריס רישאר. כינויו של רישאר הוא "הרקטה" (The Rocket), ופאייט הביאה את החולצה לשיגור חללי (על "רקטה") כדי לחגוג 100 שנה לייסוד הקבוצה.
לאחר מספר דחיות של השיגור, המעבורת שוגרה ב-15 ביולי 2009. טיסת המעבורת נמשכה מ-15 ביולי ועד 31 ביולי 2009. פאייט הייתה מהנדסת הטיסה. במהלך המשימה, הצוות השלים את התקנת מעבדת המחקר קיבו של תחנת החלל הבינלאומית, ביצעו ניסויים ושתי הליכות חלל. פאייט הייתה מעורבת בהפעלת כל הזרועות הרובוטיות: קנדארם על המעבורת, קנדארם2 בתחנת החלל, והזרוע הרובוטית היפנית על מעבדת החלל קיבו.
כאסטרונאוטית > תפקידים נוספים

שימשה כראש משרד האסטרונאוטים (Chief Astronaut) בסוכנות החלל הקנדית בין השנים 2000–2007. בנוסף, עבדה בתור CAPCOM (מי שמתקשר עם האסטרונאוטים במהלך טיסת חלל) במרכז החלל יוסטון במשך מספר שנים, כולל במהלך טיסת STS-114 והאחראית הראשית לתקשורת מול המעבורת בזמן טיסת STS-121.
בין השנים 2010–2011 עבדה במרכז הבינלאומי לחוקרים על שם וודרו וילסון בוושינגטון, וכנציג מדעי של פרובינציית קוויבק לארצות הברית.
פאייט פרשה מסוכנות החלל הקנדית ומתפקידה כאסטרונאוטית ביולי 2013.
לאחר פרישתה מסוכנות החלל הקנדית

בשנת 2013 מונתה כמנהלת תפעול ראשית (COO) עבור מרכז המדע של מונטריאול, ושימשה בתפקיד זה במשך שלוש שנים.
באפריל 2014 מונתה כדירקטורית בבנק הלאומי של קנדה. בנוסף, שימשה כדירקטורית במספר מוסדות, כמו באוניברסיטת קווין, ארגון "Drug Free Kids Canada", פסטיבל מונטריאול למוזיקת באך ועוד. כמו כן היא חברה בוועדה המייעצת ההנדסית של אוניברסיטת מק'גיל .
כמושלת הכללית של קנדה

ב-13 ביולי 2017, הכריז ראש ממשלת קנדה ג'סטין טרודו כי המלכה אליזבת השנייה אישרה את מינויה של פאייט למושלת הכללית ה-29 של קנדה, והיא החלה לכהן בתפקיד ב-2 באוקטובר 2017 במקומו של המושל הקודם דייוויד ג'ונסטון.
ב-21 בינואר 2021, התפטרה פאייט לאחר שהואשמה ביצירת סביבת עבודה עוינת.
עד בחירת מושל כללי חדש כיהן כממלא מקום זמני נשיא בית המשפט העליון של קנדה, רישאר וגנר. ב-26 ביולי אותה שנה הושבעה מושלת כללית חדשה, מרי סיימון.
חיים אישיים

פאייט הייתה נשואה פעמיים ולה בן אחד מנישואיה השניים.
פאייט היא פוליגלוטית דוברת אנגלית, צרפתית, ספרדית, גרמנית, איטלקית ורוסית. היא מנגנת על פסנתר וניגנה בעבר עם התזמורת הסימפונית של מונטריאול.
פרסים והוקרה

לפאייט הוענקו מספר רב של פרסים ואותות הוקרה. בין אותות ההוקרה שקיבלה:
קצינה במסדר קנדה  (2010)
אבירה במסדר הלאומי של קוובק  (2000)
מדליית יובל היהלום למלכות אליזבת השנייה  (2012)
בנוסף יש לה כ-27 תוארי דוקטור לשם כבוד. כמו כן הוענקה לה מדליית השירות המצוין של נאס"א, והיא הוכנסה להיכל התהילה של תולדות התעופה הקנדית.
בשנת 2010, הייתה אחת ממובילי דגל האולימפיאדה בפתיחת משחקי אולימפיאדת החורף בוונקובר.
הערות שוליים

1 2 3 4 5 6 7  ביוגרפיה של ז'ולי פאייט באתר סוכנות החלל הקנדית עודכן לאחרונה ב-10 בספטמבר 2013
1 2  "הגברת ז'ולי פאייט מועמדת להיות המושל הכללי של קנדה". gg.ca. Governor General of Canada. 13 ביולי 2017. {{cite web}}:  (עזרה)
↑  "Biography of Julie Payette". Canadian Space Agency. 10 בספטמבר 2013. {{cite web}}:  (עזרה)
↑  "נחישות, נדיבות ורוטב ספגטי: הכירו את המושלת הכללית הבאה של קנדה". CBC News. 14 ביולי 2017. {{cite news}}:  (עזרה)
1 2 3  ז'ולי פאייט נמצאת במקום הנכון, עיתון The McGill Reporter מתאריך 9 באוקטובר 2012
1 2 3  "ביוגרפיה של ז'ולי פאייט, אסטרונאוטית של סוכנות החלל הקנדית". נאס"א. ביוני 2012. {{cite web}}:  (עזרה)
1 2  "ז'ולי פאייט: כמה דברים שלא ידעתם על המושלת הכללית החדשה של קנדה". CTV News. נבדק ב-13 ביולי 2017. {{cite web}}:  (עזרה)
1 2  Rakobowchuk, Peter (13 ביוני 2009). "למשפחת האסטרונאוטית יש עצבים מברזל". The Globe and Mail. The Canadian Press. נבדק ב-31 ביולי 2017. {{cite news}}:  (עזרה)
↑  "פאייט מביאה לחלל חלק מההיסטוריה של אוטווה". CTV News. 13 ביוני 2009. נבדק ב-13 ביולי 2017. {{cite news}}:  (עזרה)
↑  "Featured Alumni". University of Toronto. 28 בנובמבר 2013. אורכב מ-המקור ב-2017-08-02. נבדק ב-2017-07-21. {{cite web}}:  (עזרה)
↑  "Julie Payette leaving job as director of Montreal Science Centre". Montreal Gazette. The Canadian Press. 13 באוקטובר 2016. נבדק ב-14 ביולי 2017. {{cite news}}:  (עזרה)
↑  National Bank of Canada (23 במאי 2014). "Appointment Notice Julie Payette". The Globe and Mail. {{cite news}}:  (עזרה)
1 2 3  "ביוגרפיה של ז'ולי פאייט באתר ראש ממשלת קנדה". Justin Trudeau, Prime Minister of Canada. 13 ביולי 2017. {{cite web}}:  (עזרה)
1 2  סקוט, מוניק (13 ביולי 2017). "ז'ולי פאייט, הכירו את המושלת הכללית הבאה של קנדה". Global News. נבדק ב-14 ביולי 2017. {{cite news}}:  (עזרה)
↑  הספירה לאחור החלה עבור הפיכתה של ז'ולי פאייט למושלת הכללית של קנדה, אתר CBCNEWS מתאריך 13 ביולי 2017
↑  "Prime Minister Trudeau announces The Queen's approval of Canada's next Governor General". pm.gc.ca. Government of Canada. 13 ביולי 2017. {{cite web}}:  (עזרה)
↑  Leyland Cecco (21 בינואר 2021). "Canada's governor general resigns after report finds workplace harassment". The Guardian. {{cite news}}:  (עזרה)
↑  Graham laughter (21 בינואר 2021). "Canada's top judge is now Governor General, but expert urges speedy replacement". CTVNEWS. {{cite news}}:  (עזרה)
↑  Ruby, Julie Payette Biography, Gossip Gist (באנגלית אמריקאית)
↑  ז'ולי פאייט בEncyclopedia
| --- | --- |
בקרת זהויות :  GND: 117587759X  ISNI: 0000 0000 7501 7924  SUDOC: 224505777  VIAF: 105091216   WorldCat (עם VIAF): 105091216 
פאייט מפעילה את קנדארם מתוך מעבורת החלל אנדוור במהלך STS-127
הובלת הדגל האולימפי בפתיחת המשחקים האולימפיים, פאייט בימין מאחור
חבורה מושלמת

בתורת החבורות, חבורה מושלמת היא חבורה  G השווה לתת-חבורת הקומוטטורים של עצמה, כלומר,  G'=G. במילים אחרות, אלו הן החבורות שאין להן אף מנה אבלית לא טריוויאלית. לדוגמה, כל חבורה פשוטה לא אבלית היא מושלמת. מאידך, יש חבורות מושלמות שאינן פשוטות, כמו  \operatorname {SL} _{2}(\mathbb {F} _{5}).
כל מנה של חבורה מושלמת היא מושלמת.
הקשר להרחבות אוניברסליות

הרחבה מרכזית של חבורה  G היא חבורה  {\hat {G}} עם אפימורפיזם  {\hat {G}}\rightarrow G שהגרעין שלו מוכל במרכז של  {\hat {G}}. הרחבה מהצורה  {\hat {G}}=G\times A (עם ההטלה על הרכיב הראשון), כאשר  A אבלית, היא טריוויאלית. הרחבה מרכזית  U\rightarrow G היא אוניברסלית אם היא מתפצלת דרך כל הרחבה מרכזית אחרת באופן יחיד, כלומר: לכל הרחבה מרכזית  {\hat {G}}\rightarrow G יש הומומורפיזם  U\rightarrow {\hat {G}} ההופך את הדיאגרמה המתאימה לקומוטטיבית; במובן מסוים, הרחבה אוניברסלית היא הרחבה גדולה ביותר, למעט תוספות טריוויאליות שכביכול אינן רלוונטיות (את ההרחבות המרכזיות האוניברסליות התחיל ללמוד ישי שור ב-1904).
מתברר שלחבורה יש הרחבה מרכזית אוניברסלית אם ורק אם היא מושלמת. יתרה מזו, הרחבה מרכזית  U של  G היא אוניברסלית אם ורק אם  U מושלמת בעצמה, ואין לה הרחבות מרכזיות לא טריוויאליות.
את ההרחבה המרכזית האוניברסלית של חבורה מושלמת אפשר לחשב באופן ישיר, מן ההצגה שלה באמצעות יוצרים ויחסים: אם  G=F/R כאשר  F חבורה חופשית ו- R חבורת היחסים, אז ההרחבה המרכזית האוניברסלית היא  [F,F]/[F,R] (ההטלה  [F,F]/[F,R]\rightarrow F/R היא על משום ש- F'R=F, שהרי  \,F/R מושלמת). הגרעין של ההטלה הזו הוא  (R\cap [F,F])/[R,F] - כופל שור של  G. הכופל אינו תלוי בהצגה, משום שהוא איזומורפי לחבורת ההומולוגיה השנייה  \operatorname {H} _{2}(G,\mathbb {Z} ).
בין הדוגמאות החשובות לבניה הזו נמצא הפונקטור  K_{2}: לכל חוג  R, חבורת המטריצות האלמנטריות  E(R) היא מושלמת, וההרחבה האוניברסלית שלה היא חבורת סטיינברג של החוג,  \operatorname {St} (R). הגרעין של ההטלה מן החבורה השנייה אל הראשונה הוא  \operatorname {K} _{2}(R).
חברה מתועשת

סדנת קטרי רכבת במאה ה-20
בסוציולוגיה, חברה מתועשת היא חברה המונעת על ידי שימוש בטכנולוגיה ובמכונות כדי לאפשר ייצור המוני, התומך באוכלוסייה גדולה עם יכולת גבוהה לחלוקת עבודה. מבנה כזה התפתח בעולם המערבי בתקופה שלאחר המהפכה התעשייתית, והחליף את החברות החקלאיות של העידן הקדם-מודרני והקדם-תעשייתי. חברות תעשייתיות הן בדרך כלל חברות המונים, ועשויות להתקדם ולהפוך לחברת מידע. לעיתים קרובות הן עומדות בניגוד לחברות מסורתיות .
חברות תעשייתיות משתמשות במקורות אנרגיה חיצוניים, כגון דלקים מאובנים, כדי להגדיל את קצב הייצור והיקף הייצור. ייצור המזון מועבר לחוות מסחריות גדולות שבהן תוצרי התעשייה, כגון קומביין ודשנים מבוססי דלק מאובנים, משמשים להפחתת העבודה האנושית הנדרשת, תוך הגדלת הייצור. עודף כוח האדם, שנוצר עקב הפחתת כוח האדם בייצור המזון, מועבר למפעלים שבהם נעשה שימוש במיכון כדי להגביר עוד יותר את היעילות. ככל שהאוכלוסיות גדלות, והמיכון משתכלל עוד יותר (לרוב עד לרמת אוטומציה), עובדים רבים עוברים לתעשיות שירותים מתרחבות.
החברה התעשייתית הופכת את העיור לרצוי, בין השאר כדי שהעובדים יוכלו להיות קרובים יותר למרכזי הייצור, ותעשיית השירותים תוכל לספק תעסוקה לעובדים ולמי שמרוויחים מהם כלכלית. זאת בתמורה לרווחים מהייצור, שבאמצעותם הם יכולים לקנות סחורות. דבר זה מוביל ליצירה של ערים גדולות מאוד שסביבן אזורי פרברים, ושמתקיים בהן שיעור גבוה של פעילות כלכלית .
פיתוח תעשייתי

לפני המהפכה התעשייתית באירופה ובצפון אמריקה, ואחריה תיעוש נוסף ברחבי העולם במאה ה-20, רוב הכלכלות היו חקלאיות ברובן. המוצרים היסודיים הוכנו לעיתים קרובות בתוך משק הבית, ורוב הייצור האחר בוצע בבתי מלאכה קטנים יותר על ידי אומנים עם התמחות מוגבלת.
באירופה, במהלך ימי הביניים המאוחרים, בעלי מלאכה בעיירות רבות הקימו גילדות כדי להסדיר את מקצועותיהם ולעקוב ביחד אחר האינטרסים העסקיים שלהם. ההיסטוריון הכלכלי שיילה אוגילבי הציע שהגילדות ריסנו עוד יותר את האיכות והפרודוקטיביות של הייצור. עם זאת, ישנן עדויות לכך שאפילו בימי קדם, כלכלות גדולות כמו האימפריה הרומית או שושלת האן הסינית פיתחו מפעלים לייצור ריכוזי יותר בתעשיות מסוימות.[דרוש מקור]
עם המהפכה התעשייתית, מגזר הייצור הפך לחלק מרכזי בכלכלות אירופה וצפון אמריקה, הן מבחינת עבודה והן מבחינת ייצור, כאשר הוא מבצע בערך שליש מכלל הפעילות הכלכלית. יחד עם התקדמות מהירה בטכנולוגיה, כמו כוח קיטור וייצור המופלדה המוני, הייצור החדש שינה באופן דרסטי את הכלכלה המסחרית והפיאודלית שהייתה נהוגה עד אז. גם כיום, הייצור התעשייתי משמעותי לכלכלות מפותחות ומפותחות למחצה רבות.
נסיגות בתעשייה

מבחינה היסטורית תעשיות ייצור מסוימות נכנסו לירידה עקב גורמים כלכליים שונים, לרבות התפתחות טכנולוגיה חלופית או אובדן יתרון תחרותי. דוגמה לראשון היא הירידה בייצור הכרכרות כאשר המכונית הופקה בייצור המוני.
מדידות תפוקות ענפי התעשייה וההשפעה הכלכלית שלהן אינן יציבות היסטורית. באופן מסורתי, הצלחה נמדדת במספר המשרות שנוצרו. ההנחה היא שמספר העובדים המופחת במגזר הייצור נובע מירידה בכושר התחרות של המגזר, או מהכנסת תהליך הייצור הרזה.
לשינוי זה קשור שדרוג איכות המוצר המיוצר. אמנם ניתן לייצר מוצר בטכנולוגיה נמוכה עם כוח עבודה נמוך, אך היכולת לייצר מוצרים בטכנולוגיה גבוהה תלויה בצוות מיומן ביותר.